ΑΠΟΦΑΣΕΙΣ
Αριθμ. 1696
Τροποποίηση της υπ’  αρ. 6776/23.05.2018
(Β’  2139) απόφασης ίδρυσης και της υπ’  αρ.
8008/13.06.2018 (Β’ 2586) απόφασης έγκρισης
του κανονισμού σπουδών του Προγράμματος
Μεταπτυχιακών Σπουδών με τίτλο «Επείγουσα και Εντατική Θεραπεία Παίδων, Εφήβων και
Νέων» της Ιατρικής Σχολής του Πανεπιστημίου
Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 (Α’ 239) περί καθορισμού του
τίτλου και της έδρας του εν Κρήτη ιδρυθέντος Πανεπιστημίου, το ν.δ. 114/1974 «Περί τροποποιήσεως και συ-
μπληρώσεως το ν.δ. 87/1973 “περί ιδρύσεως Πανεπιστημίων εις Θράκην και εις Κρήτην” (Α’ 159) και επεκτάσεως
διατάξεων τινών αυτού εις άπαντα τα ΑΕΙ» (Α’ 310), τον
ν. 259/1976 (Α’  25) περί τροποποιήσεως και συμπληρώσεως των περί Πανεπιστημίων Θράκης και Κρήτης
κειμένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 4
του άρθρου 16 και το άρθρο 80,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και την παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
2. Την υπό στοιχεία 108990/Ζ1/2022 υπουργική απόφαση «Ρύθμιση των θεμάτων σχετικά με τη διαδικασία
δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης» (Β’ 4899).
3. Την υπό στοιχεία 18137/Ζ1/2023 κοινή υπουργική
απόφαση «Καθορισμός των προϋποθέσεων και της διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
5. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
6. Την υπ’ αρ. 27313/16.11.2023 απόφαση του Πρυτανικού Συμβουλίου του Πανεπιστημίου Κρήτης λειτουρ-
γούντος ως Συμβουλίου Διοίκησης «Τροποποίηση Κανονισμού Αποδοχών για την Παροχή Διδακτικού Έργου
στο Πανεπιστήμιο Κρήτης» (Β’ 6647).
7. Την υπ’ αρ. 6776/23.05.2018 απόφαση της Συγκλήτου του Πανεπιστημίου Κρήτης «Επανίδρυση Προγράμ-
ματος Μεταπτυχιακών Σπουδών του Τμήματος Ιατρικής της Ιατρικής Σχολής του Πανεπιστημίου Κρήτης με
νέο τίτλο: «Επείγουσα και Εντατική Θεραπεία Παίδων,
Εφήβων και Νέων», σύμφωνα με τον ν. 4485/2017 και
σε αντικατάσταση της υπ’ αρ. 2385/2.3.2016 απόφασης
(Β’  704)» (Β’ 2139).
8. Την υπ’ αρ. 8008/13.06.2018 απόφαση της Συγκλήτου του Πανεπιστημίου Κρήτης «Έγκριση κανονισμού
Μεταπτυχιακών Σπουδών του Προγράμματος ΜεταπτυΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1046
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
χιακών Σπουδών τίτλο: «Επείγουσα και Εντατική Θεραπεία Παίδων, Εφήβων και Νέων» του Τμήματος Ιατρικής
της Ιατρικής Σχολής του Πανεπιστημίου Κρήτης σύμφωνα με τον ν. 4485/2017 (Α’ 114)» (Β’ 2586).
9. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
10. Την υπ’ αρ. 23085/09.10.2023 (Β’ 5941) απόφαση της Συγκλήτου του Πανεπιστημίου Κρήτης για την
έγκριση Κανονισμού Προγραμμάτων Μεταπτυχιακών
Σπουδών του Πανεπιστημίου Κρήτης.
11. Την εισήγηση της υπ’ αρ. 2ης/25.10.2023 Συνέλευσης της Ιατρικής Σχολής του Πανεπιστημίου Κρήτης
σχετικά με την τροποποίηση της απόφασης ίδρυσης και
του κανονισμού λειτουργίας του Προγράμματος Μεταπτυχιακών Σπουδών «Επείγουσα και Εντατική Θεραπεία
Παίδων, Εφήβων και Νέων».
12. Το τροποποιημένο σχέδιο απόφασης ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας, τη Μελέτη Σκοπιμότητας και Βιωσιμότητας με την Έκθεση Υλικοτεχνι-
κής Υποδομής και την Έκθεση σχετικά με την Οργάνωση
της Εκπαιδευτικής Διαδικασίας.
13. Την εισήγηση της υπ’ αρ. 10ης/16.11.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Επείγουσα
και Εντατική Θεραπεία Παίδων, Εφήβων και Νέων».
14. Τα πρακτικά της υπ’ αρ. 508ης/23.11.2023 συνεδρίασης της Συγκλήτου για το παρόν θέμα.
15. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
16. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 6776/23.05.2018 (Β’ 2139)
απόφασης ίδρυσης και της υπ’  αρ. 8008/13.06.2018
(Β’ 2586) απόφασης έγκρισης του κανονισμού σπουδών
του Προγράμματος Μεταπτυχιακών Σπουδών με τίτλο
«Επείγουσα και Εντατική Θεραπεία Παίδων, Εφήβων και
Νέων» της Ιατρικής Σχολής του Πανεπιστημίου Κρήτης,
σύμφωνα με τον ν. 4957/2022, ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Επείγουσα και Εντατική Θεραπεία Παίδων, Εφήβων και Νέων».
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Γενικά
Η Ιατρική Σχολή του Πανεπιστημίου Κρήτης οργανώνει και λειτουργεί από το Ακαδημαϊκό Έτος 2024-2025
Πρόγραμμα Μεταπτυχιακών Σπουδών (στο εξής Πρόγραμμα) με τίτλο «Επείγουσα και Εντατική Θεραπεία
Παίδων, Εφήβων και Νέων» σύμφωνα με τις διατάξεις
του ν. 4957/2022 (Α’ 141).
Άρθρο 2
Μεταπτυχιακός Τίτλος
Το Πρόγραμμα απονέμει Δίπλωμα Μεταπτυχιακών
Σπουδών (Δ.Μ.Σ.) στην «Επείγουσα και Εντατική Θεραπεία Παίδων, Εφήβων και Νέων» (MSc in "Emergency
and Intensive Care in Children, Adolescents and Young
Adults"), επιπέδου επτά (7) του Ευρωπαϊκού Πλαισίου
Προσόντων Διά Βίου Μάθησης και του Πλαισίου Προσόντων του Ευρωπαϊκού Χώρου Ανώτατης Εκπαίδευσης.
Άρθρο 3
Χρονική Διάρκεια Λειτουργίας του
Προγράμματος
Το Πρόγραμμα θα λειτουργήσει έως και το ακαδημαϊκό
έτος 2028-2029, σύμφωνα με τις ισχύουσες διατάξεις.
Άρθρο 4
Χρονική Διάρκεια Σπουδών
Ως ελάχιστη χρονική διάρκεια των σπουδών για την
απονομή του Δ.Μ.Σ. ορίζονται τα τρία (3) ακαδημαϊκά
εξάμηνα.
Άρθρο 5
Αριθμός Εισακτέων
Ο αριθμός των εισακτέων στο Πρόγραμμα ορίζεται
κατ’ ανώτατο όριο σε είκοσι πέντε (25) φοιτητές ετησίως.
Καθ’ υπέρβασιν του αριθμού των εισακτέων μπορούν να
εισαχθούν στο Πρόγραμμα ισοψηφήσαντες φοιτητές,
καθώς και μέχρι δύο (2) υποψήφιοι στους οποίους έχει
απονεμηθεί υποτροφία μεταπτυχιακών σπουδών από
Κράτη, Ιδρύματα Κρατικών Υποτροφιών, Διεθνείς Οργανισμούς, Διεθνή Προγράμματα, κ.α., εφόσον πληρούν
τις απαραίτητες προϋποθέσεις.
Ο κατώτατος αριθμός εισακτέων ορίζεται σε οκτώ (8)
φοιτητές ετησίως.
Άρθρο 6
Επιλογή Μεταπτυχιακών Φοιτητών
Το Πρόγραμμα διοργανώνει διαδικασία επιλογής κατόπιν πρόσκλησης εκδήλωσης ενδιαφέροντος η οποία
αναρτάται στη Διαύγεια και στην ιστοσελίδα του Προγράμματος και της Σχολής.
Οι υποψήφιοι υποβάλλουν τα δικαιολογητικά που αναφέρονται στην πρόσκληση εκδήλωσης ενδιαφέροντος
και επιλέγονται με κριτήρια που περιλαμβάνουν: 1) Βαθμό πτυχίου, 2) βαθμολογία στα προπτυχιακά μαθήματα
τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή προβλέπεται
στο προπτυχιακό επίπεδο σπουδών, 4) τυχόν ερευνητική
δραστηριότητα του υποψηφίου, 5) αξιολόγηση συστατικών επιστολών, 6) επαρκή γνώση της Αγγλικής γλώσσας
σε επίπεδο τουλάχιστον Β2 με βάση το Κοινό Ευρωπαϊκό
πλαίσιο αναφοράς για τις γλώσσες και 7) την επίδοση
στην προσωπική συνέντευξη.
Άρθρο 7
Τρόπος Οργάνωσης της Εκπαιδευτικής
Διαδικασίας
Η οργάνωση της εκπαιδευτικής διαδικασίας προβλέπεται να πραγματοποιείται με μεικτό σύστημα εκπαίδευ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
σης (Βlended Learning), και σύμφωνα με τις διατάξεις
του ν. 4957/2022 και του ΦΕΚ Τεύχος Β’1079/28.02.2023,
μέσα από τον συνδυασμό δια ζώσης εκπαιδευτικής διαδικασίας με μέσα εξ αποστάσεως εκπαίδευσης, με τη
χρήση μεθόδων σύγχρονης και ασύγχρονης εκπαίδευσης, σε ποσοστά που θα ορίζονται με απόφαση της Συ-
νέλευσης της Ιατρικής Σχολής μετά από εισήγηση της
Σ.Ε. του Προγράμματος, επιτυγχάνοντας με αυτό τον
τρόπο τον εμπλουτισμό και τη συμπληρωματικότητα
των μεθόδων διδασκαλίας.
Η αντιστοιχία της εκπαιδευτικής διαδικασίας με τις
απαιτούμενες πιστωτικές μονάδες (ΕCTS) για την απόκτηση του τίτλου μεταπτυχιακών σπουδών είναι η εξής:
α) Δια ζώσης διδασκαλία (44 ΕCTS), που κατανέμεται σε
22 ECTS στο α’ εξάμηνο και 22 ECTS στο β’ εξάμηνο. β)
Σύγχρονη εξ αποστάσεως διδασκαλία (14 ΕCTS), που
κατανέμεται σε 7 ECTS στο α’ εξάμηνο και σε 7 ECTS στο
β’ εξάμηνο. γ) Ασύγχρονη εξ αποστάσεως διδασκαλία
(2  ΕCTS) που κατανέμεται σε 1 ECTS στο α’ εξάμηνο και
σε 1 ECTS στο β’ εξάμηνο. δ) Μεταπτυχιακή Διπλωματική
Εργασία (30 ΕCTS).
Άρθρο 8
Χορηγούμενος Τίτλος
Είδος και Τύπος Διπλώματος Μεταπτυχιακών Σπουδών
Το είδος και ο τύπος του Διπλώματος Μεταπτυχιακών
Σπουδών καθώς και του Παραρτήματος Διπλώματος θα
είναι σύμφωνα με τις αποφάσεις των αρμοδίων οργάνων
του Πανεπιστημίου Κρήτης.
Άρθρο 9
Υλικοτεχνική Υποδομή
Η Ιατρική Σχολή του Πανεπιστημίου Κρήτης διαθέτει
την απαραίτητη υλικοτεχνική υποδομή (αμφιθέατρα
και αίθουσες διδασκαλίας και φροντιστηρίων, αίθουσα
πολυμέσων και απομακρυσμένης εκπαίδευσης, εργαστήρια με αντίστοιχο εξοπλισμό, βιβλιοθήκη) για την
απρόσκοπτη λειτουργία του Προγράμματος.
Τα ερευνητικά προγράμματα στα οποία συμμετέχουν
οι μεταπτυχιακοί φοιτητές διεξάγονται στα ερευνητικά εργαστήρια των μελών ΔΕΠ που συμμετέχουν στο
Πρόγραμμα καθώς και των συνεργαζόμενων ειδικών
επιστημόνων. Διεξάγονται επίσης στις ΜΕΘ παίδων, ΜΕΘ
ενηλίκων και ΤΕΠ του Πανεπιστημιακού Γενικού Νοσοκομείου Ηρακλείου, αλλά και σε άλλες ΜΕΘ παίδων ή
ενηλίκων, ΤΕΠ και αντίστοιχα τμήματα Νοσοκομείων της
χώρας που διαχειρίζονται επείγοντα περιστατικά, καθώς
και χειρουργεία και καρδιολογικές μονάδες. Τέλος, είναι
δυνατόν να διεξάγονται σε αντίστοιχα πανεπιστήμια και
ΜΕΘ του εξωτερικού, εφόσον εξασφαλίζεται ότι η ερευνητική εργασία θα γίνει υπό την εποπτεία επιβλέποντος
που το γνωστικό αντικείμενο εντάσσεται στο ευρύτερο
πεδίο του Προγράμματος.
Άρθρο 10
Μεταβατικές Διατάξεις
Οι εισαχθέντες μέχρι και το ακαδημαϊκό έτος 20232024 θα ολοκληρώσουν τις σπουδές τους σύμφωνα με
το πρόγραμμα σπουδών της προηγούμενης απόφασης
Συγκλήτου.
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών
Σπουδών καθώς και από τα αρμόδια όργανα σύμφωνα
με την κείμενη νομοθεσία.
Β) Κανονισμός Λειτουργίας Προγράμματος Μεταπτυχιακών Σπουδών της Ιατρικής Σχολής του Πανεπιστημί-
ου Κρήτης με τίτλο «Επείγουσα και Εντατική Θεραπεία
Παίδων, Εφήβων και Νέων».
Άρθρο 1
Γενικές Διατάξεις
Η Ιατρική Σχολή του Πανεπιστημίου Κρήτης οργανώνει και λειτουργεί από το Ακαδημαϊκό Έτος 2024-2025
Πρόγραμμα Μεταπτυχιακών Σπουδών (στο εξής Πρόγραμμα) με τίτλο «Επείγουσα και Εντατική Θεραπεία
Παίδων, Εφήβων και Νέων» σύμφωνα με τις διατάξεις
του ν. 4957/2022 (ΦΕΚ 141 τ. Α’).
Άρθρο 2
Αντικείμενο - Σκοπός
Αντικείμενο του Προγράμματος είναι η προαγωγή
της γνώσης και η έρευνα σε μεταπτυχιακούς φοιτητές
(ΜΦ) της Επείγουσας και Εντατικής Θεραπείας Παίδων,
Εφήβων και Νέων.
Σκοπός του Προγράμματος είναι να εκπαιδεύσει νέους
επιστήμονες, έτσι ώστε να αποκτήσουν ένα ισχυρό επιστημονικό υπόβαθρο, εμπειρία και τεχνογνωσία σε μια
ιδιαίτερα επίκαιρη και δυναμική περιοχή της σύγχρονης
επιστήμης όπως είναι η Επείγουσα και Εντατική Θεραπεία Παίδων, Εφήβων και Νέων, με ιδιαίτερη εξειδίκευση
στο γνωσιολογικό και επιστημονικό πεδίο των πρόσφατα
δυναμικά αναπτυσσόμενων πολυδύναμων Μονάδων
Εντατικής Θεραπείας.
Μαθησιακά αποτελέσματα και επαγγελματικά προσόντα που αποκτώνται από την επιτυχή παρακολούθηση
του Προγράμματος είναι:
Η προετοιμασία για μεταπτυχιακές σπουδές διδακτορικού επιπέδου.
Η προετοιμασία για επιτυχημένη σταδιοδρομία σε
ερευνητικά ιδρύματα και στον παραγωγικό τομέα.
Η προώθηση της σύγχρονης έρευνας στον ταχύτατα
εξελισσόμενο τομέα της επείγουσας και εντατικής θεραπείας.
Η δυνατότητα διδασκαλίας σε υψηλού επιπέδου σεμινάρια σχετικά με το γνωστικό αντικείμενο του Προ-
γράμματος.
Η στελέχωση των Μονάδων Εντατικής Θεραπείας
(ΜΕΘ) στον Δημόσιο και Ιδιωτικό τομέα που καλύπτουν
ευρέως φάσματος ηλικίες, και ιδιαίτερα εκείνων των ΜΕΘ
που καλύπτουν την παιδική, εφηβική ή νεανική ηλικία.
Η στελέχωση Τμημάτων Επειγόντων Περιστατικών
(ΤΕΠ) που καλύπτουν ασθενείς ενός ευρέως φάσματος
ηλικιών, ιδιαίτερα παιδικής, εφηβικής και νεανικής ηλικίας.
Η στελέχωση Κινητών Μονάδων για παροχή υπηρεσιών σε προ-νοσοκομειακό επίπεδο.
Η απασχόληση σε ανάλογες θέσεις που απαιτούν
υψηλό επίπεδο γνώσεων και δεξιοτήτων του γνωστικού αντικειμένου του Προγράμματος (ΤΕΠ, χειρουργεία,
Μονάδα Αυξημένης Φροντίδας (ΜΑΦ), ερευνητικά κέΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
ντρα, εργαστήρια βιοτεχνολογίας, εφαρμογές ψηφιακής
ιατρικής, κοινωνικές υπηρεσίες, κέντρα αποκατάστασης,
υπουργεία και άλλες δημόσιες υπηρεσίες υγείας, κ.ά.).
Η παροχή αποτελεσματικών και υψηλού επιπέδου
υπηρεσιών υγείας σε επείγουσες καταστάσεις, επιδημίες,
πανδημίες, μαζικές καταστροφές και θεομηνίες.
Άρθρο 3
Όργανα του Προγράμματος
Για την οργάνωση και τη λειτουργία του Προγράμματος αρμόδια όργανα είναι τα εξής:
1. Η Συνέλευση της Ιατρικής Σχολής.
Η Συνέλευση της Ιατρικής Σχολής έχει τις ακόλουθες
αρμοδιότητες:
α) Συγκροτεί Επιτροπές για την αξιολόγηση των αιτήσεων των υποψηφίων μεταπτυχιακών φοιτητών και
εγκρίνει την εγγραφή αυτών στο Πρόγραμμα,
β) αναθέτει το διδακτικό έργο στους διδάσκοντες του
Προγράμματος,
γ) εισηγείται προς τη Σύγκλητο την τροποποίηση της
απόφασης ίδρυσης του Προγράμματος, καθώς και την
παράταση της διάρκειας του Προγράμματος,
δ) συγκροτεί εξεταστικές επιτροπές για την εξέταση
των μεταπτυχιακών διπλωματικών εργασιών των μεταπτυχιακών φοιτητών και ορίζει τον επιβλέποντα ανά
εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Προγράμματος,
στ) εγκρίνει τον απολογισμό του Προγράμματος κατόπιν εισήγησης της Συντονιστικής Επιτροπής (Σ.Ε.),
ζ) ασκεί κάθε άλλη αρμοδιότητα που προβλέπεται από
τις διατάξεις του Κεφαλαίου Θ του ν. 4957/2022.
Με απόφαση της Συνέλευσης της Ιατρικής Σχολής οι
αρμοδιότητες των περ. α) και δ) δύναται να μεταβιβάζονται στη Σ.Ε. του Προγράμματος.
2. Η Συντονιστική Επιτροπή (Σ.Ε.)
Αποτελείται από τον Διευθυντή του Προγράμματος
και τέσσερα (4) μέλη Διδακτικού Ερευνητικού Προσωπικού (Δ.Ε.Π.) της Ιατρικής Σχολής, που έχουν συναφές
γνωστικό αντικείμενο με αυτό του Προγράμματος και
αναλαμβάνουν διδακτικό έργο στο Πρόγραμμα. Στη Σ.Ε.
δύναται να συμμετέχουν Ομότιμοι ή αφυπηρετήσαντες
Καθηγητές της Ιατρικής Σχολής, εφόσον παρέχουν διδακτικό έργο στο Πρόγραμμα. Τα μέλη της Σ.Ε. καθορίζο-
νται με απόφαση της Συνέλευσης της Ιατρικής Σχολής.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του Προγράμματος και ιδίως:
α) Καταρτίζει τον αρχικό ετήσιο προϋπολογισμό του
Προγράμματος και τις τροποποιήσεις του, εφόσον το
Πρόγραμμα διαθέτει πόρους σύμφωνα με το άρθρο 84
του ν. 4957/2022 και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του Προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Προγράμματος,
δ) εγκρίνει τη χορήγηση υποτροφιών αριστείας σύμφωνα με όσα ορίζονται στην απόφαση ίδρυσης του
Προγράμματος και τον Κανονισμό,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων
του άρθρου 83 του ν. 4957/2022,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Προγράμματος,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Η θητεία της Σ.Ε. είναι διετής.
3. Ο Διευθυντής του Προγράμματος
Προέρχεται από τα μέλη Δ.Ε.Π. της Ιατρικής Σχολής,
είναι κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με απόφαση της Συνέλευ-
σης της Ιατρικής Σχολής για διετή θητεία, με δυνατότητα
ανανέωσης χωρίς περιορισμό.
Ο Διευθυντής του Προγράμματος καθώς και τα μέλη
της Σ.Ε. δεν δικαιούνται αμοιβής ή οποιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
Ο Διευθυντής του Προγράμματος έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Προγράμματος προς τη Συνέλευση
της Ιατρικής Σχολής,
γ) εισηγείται προς τη Σ.Ε. και τα λοιπά όργανα του Προγράμματος και του Α.Ε.Ι. θέματα σχετικά με την αποτε-
λεσματική λειτουργία του Προγράμματος,
δ) ορίζεται ως Επιστημονικά Υπεύθυνος/η του έργου - προγράμματος έναντι του ΕΛΚΕ σύμφωνα με το
άρθρο 234 του ν. 4957/2022 και ασκεί τις αντίστοιχες
αρμοδιότητες,
ε) παρακολουθεί την υλοποίηση των αποφάσεων των
οργάνων του Προγράμματος και του Εσωτερικού Κανονισμού μεταπτυχιακών και διδακτορικών προγραμμάτων
σπουδών, καθώς και την παρακολούθηση εκτέλεσης του
προϋπολογισμού του Προγράμματος,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Προγράμματος.
Κατά τη λήξη της θητείας της Σ.Ε., με ευθύνη του απερχόμενου Διευθυντή, συντάσσεται αναλυτικός απολογι-
σμός του ερευνητικού και εκπαιδευτικού έργου του Προγράμματος, καθώς και των λοιπών δραστηριοτήτων του,
με στόχο την αναβάθμιση των σπουδών, την καλύτερη
αξιοποίηση του ανθρώπινου δυναμικού, τη βελτιστοποίηση των υφιστάμενων υποδομών και την κοινωνικά
επωφελή χρήση των διαθέσιμων πόρων του Προγράμματος. Ο απολογισμός κατατίθεται στην Ιατρική Σχολή.
Με απόφαση της Συνέλευσης της Ιατρικής Σχολής δύναται να ορίζεται και ένας αναπληρωτής Επιστημονικά
Υπεύθυνος/η από τα μέλη ΔΕΠ που συμμετέχουν στο
Πρόγραμμα.
Σε περίπτωση παραίτησης ή απώλειας για οποιοδήποτε λόγο του Διευθυντή του Προγράμματος, τα χρέη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
αναλαμβάνει το αρχαιότερο μέλος ΔΕΠ κατά προτεραιότητα της βαθμίδας του Καθηγητή, του Αναπληρωτή, και
εφόσον δεν υπάρχει, του μόνιμου Επίκουρου.
Η αρχαιότητα καθορίζεται σύμφωνα με το ΦΕΚ διορισμού στην αντίστοιχη βαθμίδα. Ο ασκών χρέη Διευθυντή
έχει τις αρμοδιότητες του Διευθυντή έως τον ορισμό τακτικού και ο οποίος πραγματοποιείται εντός τριών μηνών
από την παραίτηση ή την απώλεια. Σε περίπτωση που
έχει οριστεί αναπληρωτής Επιστημονικά Υπεύθυνος,
τότε αυτός αναλαμβάνει χρέη Διευθυντή έως τον ορισμό τακτικού Διευθυντή.
Άρθρο 4
Κατηγορίες Εισακτέων Πτυχιούχων Επιλογή
Μεταπτυχιακών Φοιτητών
Στο Πρόγραμμα γίνονται δεκτοί: Κάτοχοι πτυχίων του
πανεπιστημιακού ή του πρώην τεχνολογικού τομέα της
Ανώτατης Εκπαίδευσης, ή ακαδημαϊκά αναγνωρισμένων
τίτλων ανώτατων ιδρυμάτων της αλλοδαπής προερχόμενοι από Τμήματα Ιατρικής, Νοσηλευτικής, Βιολογίας,
Μοριακής Βιολογίας, Βιοχημείας, Βιοτεχνολογίας, Φαρμακολογίας, Ιατρικής Πληροφορικής (ΑΙ) καθώς και από
Τμήματα ή Σχολές με συναφή αντικείμενα.
Το Πρόγραμμα διοργανώνει διαδικασία επιλογής κατόπιν πρόσκλησης εκδήλωσης ενδιαφέροντος η οποία
αναρτάται στη Διαύγεια και στην ιστοσελίδα του Προγράμματος. Οι υποψήφιοι υποβάλουν τα δικαιολογητικά
που αναφέρονται στην πρόσκληση εκδήλωσης ενδιαφέροντος και επιλέγονται με κριτήρια που περιλαμβάνουν:
1) Βαθμό πτυχίου, 2) βαθμολογία στα προπτυχιακά μαθήματα τα σχετικά με το αντικείμενο του Προγράμματος,
3) επίδοση στην πτυχιακή εργασία εάν αυτή προβλέπεται
στο προπτυχιακό επίπεδο σπουδών, 4) τυχόν ερευνητική
δραστηριότητα του υποψηφίου, 5) αξιολόγηση συστατικών επιστολών, 6) επαρκή γνώση της Αγγλικής γλώσσας
σε επίπεδο τουλάχιστον Β2 με βάση το Κοινό Ευρωπαϊκό
πλαίσιο αναφοράς για τις γλώσσες και 7) την επίδοση
στην προσωπική συνέντευξη.
Τα δικαιολογητικά που πρέπει να υποβάλλει ένας
υποψήφιος είναι: 1) Αίτηση συμμετοχής, 2) Αντίγραφο
Πτυχίου ή Πτυχίων και Πιστοποιητικό ισοτιμίας από
το ΔΟΑΤΑΠ, για πτυχιούχους πανεπιστημίων του εξωτερικού (εφόσον υπάρχει). Σε περίπτωση μη κατοχής
πιστοποιητικού ισοτιμίας από τον ΔΟΑΤΑΠ, η διαπίστωση της αναγνώρισης του ιδρύματος της αλλοδαπής και
του χορηγούμενου τίτλου ιδρύματος της αλλοδαπής
γίνεται από το Πανεπιστήμιο, σύμφωνα με τις διατάξεις
του άρθρου 304 του ν. 4957/2022, 3) Πιστοποιητικό
αναλυτικής βαθμολογίας μαθημάτων, 4) Πιστοποιητικό
γνώσης αγγλικής γλώσσας σε επίπεδο τουλάχιστον Β2
με βάση το Κοινό Ευρωπαϊκό πλαίσιο αναφοράς για τις
γλώσσες. Σε περίπτωση που ο τίτλος ή οι τίτλοι σπουδών του υποψηφίου έχουν αποκτηθεί από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, δεν απαιτείται η προσκόμιση πιστοποιη-
τικών γλωσσομάθειας, 5) Κατάλογος δημοσιεύσεων ή
επιστημονικών εργασιών (εφόσον υπάρχουν), 6) Δύο
συστατικές επιστολές.
Οι υποψήφιοι που έχουν εκδηλώσει ενδιαφέρον για
το Πρόγραμμα καλούνται σε συνέντευξη. Η προφορική
συνέντευξη αποβλέπει στη διαπίστωση του κατά πόσο
τα προσόντα που αναφέρονται στα υποβληθέντα δικαιολογητικά και στις συστατικές επιστολές του υποψηφίου
ανταποκρίνονται στη γενική κατάρτιση και τις ικανότητές του.
Διδάσκοντες του Προγράμματος που δεν είναι μέλη
της Επιτροπής Επιλογής μπορεί να είναι παρόντες, κατά
τη διάρκεια των συνεντεύξεων των υποψηφίων φοιτητών χωρίς όμως να έχουν δικαίωμα να υποβάλλουν
ερωτήσεις στους υποψηφίους.
Οι υποψήφιοι επιλέγονται με κριτήρια που περιλαμβάνουν: 1) Βαθμό πτυχίου, 2) βαθμολογία στα προπτυχιακά
μαθήματα τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή
προβλέπεται στο προπτυχιακό επίπεδο σπουδών, 4) τυχόν ερευνητική δραστηριότητα του υποψηφίου, 5) αξι-
ολόγηση συστατικών επιστολών, 6) επαρκή γνώση της
Αγγλικής γλώσσας σε επίπεδο τουλάχιστον Β2 με βάση
το Κοινό Ευρωπαϊκό πλαίσιο αναφοράς για τις γλώσσες
και 7) επίδοση στην προσωπική συνέντευξη.
Τα παραπάνω κριτήρια συνεκτιμώνται σε βαθμολογική
κλίμακα αξιολόγησης 1-10 (με το 10 να είναι η υψηλότερη βαθμολογία).
Σε περίπτωση ισοβαθμίας οι υποψήφιοι γίνονται δεκτοί ως υπεράριθμοι.
Η αξιολόγηση για την αποδοχή Μεταπτυχιακών Φοιτητών (ΜΦ) στο Πρόγραμμα, γίνεται από 5μελή Επιτροπή
Επιλογής.
Μετά την ολοκλήρωση των συνεντεύξεων, η Επιτροπή
Επιλογής καταρτίζει τους αρχικούς πίνακες των επιτυχόντων και τυχόν επιλαχόντων φοιτητών με βάση τη
σειρά κατάταξης με φθίνουσα σειρά. Οι πίνακες αυτοί
δημοσιοποιούνται στην ιστοσελίδα του Προγράμματος.
Τυχόν ενστάσεις (οι οποίες πρέπει να είναι αιτιολογημένες και συγκεκριμένες) γίνονται μέσα σε 7 ημερολο-
γιακές ημέρες από την ημερομηνία ανακοίνωσης των
αρχικών πινάκων και εξετάζονται από 3μελή Επιτροπή
Ενστάσεων.
Το πρακτικό της Επιτροπής Επιλογής, υπογεγραμμένο
από όλα τα μέλη της, διαβιβάζεται με ευθύνη του Προέδρου της στη Συνέλευση της Ιατρικής Σχολής, η οποία
εγκρίνει και επικυρώνει τα τελικά αποτελέσματα. Οι επιτυχόντες κατατάσσονται κατά φθίνουσα σειρά επιτυχίας
και οι τυχόν επιλαχόντες αντιστοίχως.
Οι οριστικοί πίνακες επιτυχόντων και τυχόν επιλαχόντων φοιτητών αναρτώνται στην ιστοσελίδα του Προ-
γράμματος.
Εφόσον Μεταπτυχιακός Φοιτητής που έχει επιλεχθεί
να φοιτήσει στο Πρόγραμμα ενημερώσει εγγράφως ή
ηλεκτρονικά τη Γραμματεία του Προγράμματος ότι δεν
επιθυμεί εν τέλει να εγγραφεί, ή παρέλθει η ημερομηνία
εγγραφής, και διαπιστωμένα η μη εγγραφή του δεν οφείλεται σε λόγους ανωτέρας βίας, τότε με απόφαση του
αρμοδίου οργάνου οι κενές θέσεις επιτυχόντων δύναται
να καλυφθούν από τους επιλαχόντες, εφόσον υπάρχουν,
σύμφωνα με τη σειρά κατάταξής τους.
Οι εγγραφές των ΜΦ στο Πρόγραμμα διεξάγονται πριν
την έναρξη των μαθημάτων του α’ χειμερινού εξαμήνου
σπουδών.
Ειδική μέριμνα λαμβάνεται για την υποστήριξη των
αλλοδαπών μεταπτυχιακών φοιτητών/τριών.
Για το σκοπό αυτό το Πρόγραμμα συνεργάζεται καθόλη τη διάρκεια των σπουδών τους με τη Μονάδα
Υποστήριξης Αλλοδαπών Φοιτητών του ΠανεπιστημίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
ου Κρήτης και μεριμνά για την ομαλή τους ένταξη στο
ακαδημαϊκό περιβάλλον.
Για τους επιτυχόντες/ούσες που ανήκουν στην κατηγορία ΑμΕΑ ή ατόμων με ειδικές εκπαιδευτικές ανάγκες, το
Πρόγραμμα συνεργάζεται με τη Μονάδα Ισότιμης Πρόσβασης Ατόμων με Αναπηρία και Ειδικές Εκπαιδευτικές
Ανάγκες του Πανεπιστημίου Κρήτης.
Άρθρο 5
Πρόγραμμα Σπουδών
Η διάρκεια σπουδών του Προγράμματος προσδιορίζεται σε 3 ακαδημαϊκά εξάμηνα. Το πρώτο και το δεύτερο
εξάμηνο αφορούν στην παρακολούθηση μαθημάτων,
φροντιστηρίων, σεμιναρίων, κλινικών προσομοιώσεων,
και το τρίτο εξάμηνο στην εκπόνηση της Μεταπτυχιακής
Διπλωματικής Εργασίας.
Στα δύο πρώτα εξάμηνα οι φοιτητές οφείλουν να παρακολουθήσουν 6 υποχρεωτικά μαθήματα (60 ECTS)
που περιλαμβάνουν διαλέξεις, φροντιστήρια, σενάρια
προσομοίωσης, ασκήσεις και/ή πρακτική άσκηση και το
τρίτο εξάμηνο να εκπονήσουν Μεταπτυχιακή Διπλωματική Εργασία (30 ECTS).
Για την επιτυχή ολοκλήρωση του Προγράμματος και
την απονομή του ΔΜΣ απαιτούνται ενενήντα (90) Ευρωπαϊκές Πιστωτικές Μονάδες (ECTS), και συγκεκριμένα:
Ο φοιτητής πρέπει να συγκεντρώσει εξήντα (60) Πιστωτικές Μονάδες από την παρακολούθηση και επιτυχή
αξιολόγηση έξι (6) συνολικά υποχρεωτικών μαθημάτων
και τριάντα (30) Πιστωτικές Μονάδες από την επιτυχή
εκπόνηση και παρουσίαση της Μεταπτυχιακής Διπλωματικής Εργασίας.
Ενδεικτικό Πρόγραμμα Σπουδών:
Τίτλος Μαθήματος
Υποχρεωτικό
(Υ)
ECTS
Α’ Εξάμηνο
Εισαγωγή στην Οργάνωση της
Έρευνας
Υ
Επείγουσες Καταστάσεις
Παίδων Εφήβων
Υ
Επείγουσες Καταστάσεις
Ενηλίκων
Υ
Σύνολο ECTS
Β’ Εξάμηνο
Βασική Εξειδίκευση στη ΜΕΘ
Παίδων Εφήβων
Υ
Βασική Εξειδίκευση στη ΜΕΘ
Ενηλίκων
Υ
Ιδιαιτερότητες στην Εντατική
Θεραπεία
Υ
Σύνολο ECTS
Γ’ Εξάμηνο
Μεταπτυχιακή Διπλωματική
Εργασία
Υ
Σύνολο ECTS
Η φοίτηση στο Πρόγραμμα είναι πλήρης.
Τροποποίηση του προγράμματος των μαθημάτων,
ανακατανομή μαθημάτων μεταξύ των εξαμήνων, ορισμός ή τροποποίηση των πιστωτικών μονάδων (ECTS)
ανά μάθημα καθώς και προσθήκη μαθημάτων, μπορεί
να επέλθει με αποφάσεις των αρμοδίων οργάνων.
Η διδασκαλία των μαθημάτων γίνεται απογευματινές
ώρες ώστε να διευκολύνεται η παρακολούθηση από
εργαζόμενους φοιτητές που έχουν και υποχρεώσεις με
εφημερίες ή βάρδιες σε ΜΕΘ, ΤΕΠ, χειρουργεία ή οποιαδήποτε άλλη εργασιακή δέσμευση.
Η διδασκαλία όλων των μαθημάτων στηρίζεται στο
συνδυασμό παραδοσιακών μεθόδων διδασκαλίας με
σύγχρονες τεχνικές ενεργούς συμμετοχής των ΜΦ, και
πλαισιώνεται με παρουσιάσεις εργασιών, κλινικές ασκήσεις, πρακτικά φροντιστήρια και προσομοιώσεις με προ-
πλάσματα ή άλλα εκπαιδευτικά μέσα.
Το αναλυτικό πρόγραμμα σπουδών αποτελείται από
2 εξάμηνα των 3 μαθημάτων έκαστο, και ένα εξάμηνο
εκπόνησης Μεταπτυχιακής Διπλωματικής Εργασίας.
Σύντομη περιγραφή Μαθημάτων:
Α’ Εξάμηνο
Μάθημα «Εισαγωγή στην Οργάνωση της Έρευνας»10 ECTS
Το μάθημα αυτό παρέχει στους φοιτητές μία ευρεία
εισαγωγή στις βασικές αρχές της κλινικής και εργαστηριακής έρευνας, τον σχεδιασμό και υλοποίηση ερευνη-
τικού πρωτοκόλλου, τις αρχές στατιστικής και κλινικής
επιδημιολογίας.
Επίσης στο περιεχόμενο του μαθήματος εντάσσεται
επίσκεψη στη Βιβλιοθήκη του Πανεπιστημίου και πρόσβαση στα βιβλιογραφικά δεδομένα, και επίσης διδά-
σκονται ευρύτερα θέματα επικοινωνίας και ηγεσίας
(leadership), ανθρώπινοι παράγοντες (human factors),
καθώς και ζητήματα βιοηθικής και υποστήριξη του παιδιού στο τέλος της ζωής.
Μάθημα «Επείγουσες Καταστάσεις Παίδων Εφήβων»10 ECTS
Το μάθημα αυτό επιδιώκει το να κατανοήσουν οι φοιτητές τη δομημένη προσέγγιση του βαρέως πάσχοντος
ή τραυματισμένου παιδιού και την αντιμετώπιση απειλητικών για τη ζωή καταστάσεων με την εκμάθηση των
σύγχρονων (updated) κατευθυντήριων οδηγιών της
Επείγουσας Παιδιατρικής και τις βασικές αρχές απεικόνισης του παιδιατρικού επείγοντος. Ταυτόχρονα θα γίνεται
πρακτική εφαρμογή των θεωρητικών γνώσεων σε προπλάσματα (κούκλες) μέσω κλινικών σεναρίων, προσομοι-
ώσεων και σταθμών δεξιοτήτων, γεγονός που πλαισιώσει την ολοκληρωμένη εκπαίδευση των φοιτητών στη
διαχείριση του παιδιατρικού επείγοντος. Επιπλέον στο
περιεχόμενο του μαθήματος εντάσσονται ενότητες που
αφορούν παρεμβάσεις πρόληψης, διαχείρισης πένθους
και ψυχοκοινωνικής αποκατάστασης.
Μάθημα «Επείγουσες Καταστάσεις Ενηλίκων»10 ECTS
Το μάθημα αυτό επιδιώκει το να κατανοήσουν οι φοιτητές τη δομημένη προσέγγιση του βαρέως πάσχοντος
ή τραυματισμένου ενήλικα και την αντιμετώπιση απειλητικών για τη ζωή καταστάσεων με την εκμάθηση των
σύγχρονων (updated) κατευθυντήριων οδηγιών της
Επείγουσας Ιατρικής. Επιπλέον εντάσσονται ενότητες
διαχείρισης οξέων και δύσκολων καταστάσεων, όπως
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
επιδημίες, ιατρική των μαζικών καταστροφών, διακομιδή βαρέως πασχόντων και αρχές αεροδιακομιδών, αρ-
χές προνοσοκομειακής ιατρικής, εφαρμογές τεχνητής
νοημοσύνης (ΑΙ) στα ΤΕΠ, και βασικές αρχές ιατροδικαστικής. Επιπλέον θεματικές που διδάσκονται είναι οι
συνήθεις σοβαρές καταστάσεις που απαντώνται στους
χώρους των ΤΕΠ, όπως οξείες δηλητηριάσεις, ακραίες
διαταραχές της θερμοκρασίας, αναλγησία στα ΤΕΠ, επείγουσα απεικόνιση, επείγοντα γυναικολογικά ή μαιευτικά
στη νεανική ηλικία, καθώς και θέματα επικοινωνία και
βίαιες συμπεριφορές στο ΤΕΠ
Β’ Εξάμηνο
Μάθημα «Βασική Εξειδίκευση στη ΜΕΘ Παίδων Εφήβων» - 10 ECTS
Το μάθημα αυτό παρέχει στους φοιτητές γνώσεις σχετικά με την οργάνωση και δομή των σύγχρονων ΜΕΘ
παίδων, τις βασικές αρχές λειτουργίας τους και τις σύγχρονες εξελίξεις.
Διδάσκονται με θεωρητικό και πρακτικό τρόπο μέσω
προσομοιώσεων οι τρέχουσες κατευθυντήριες οδηγίες στον χώρο της Εντατικής Θεραπείας Παιδιών και
Εφήβων, όπως σήψη, ARDS, μοντέλα μηχανικού αερισμού, υγρά ηλεκτρολύτες και οξεοβασική ισορροπία,
μεταβολική ανεπάρκεια, πρωτόκολλα εντερικής και
παρεντερικής σίτισης, διαχείριση σοβαρού τραύματος,
κρανιοεγκεφαλικές κακώσεις, παθοφυσιολογία συστημάτων και μηχανικοί τρόποι υποκατάστασης οργανικών
ανεπαρκειών, εξωνεφρική κάθαρση, οξείες καταστάσεις
από μιτοχονδριακά και ενδογενή νοσήματα του μεταβολισμού, νοσοκομειακές λοιμώξεις, φαρμακοκινητι-
κή/φαρμακοδυναμική αναισθητικών παραγόντων σε
βαρέως πάσχοντα παιδιά, διαχείριση του αεραγωγού,
διαταραχές διατροφής, σεξουαλική κακοποίηση και παιδοψυχιατρικά επείγοντα που χρήζουν νοσηλείας. Στο
τέλος του μαθήματος οι φοιτητές θα είναι σε θέση να
γνωρίζουν και να εφαρμόζουν τα πρωτόκολλα αντιμετώπισης καταστάσεων που αφορούν το βαρέως πάσχον
ή τραυματισμένο βρέφος, παιδί ή έφηβο.
Μάθημα «Βασική Εξειδίκευση στη ΜΕΘ Ενηλίκων» 10 ECTS
Το μάθημα αυτό παρέχει στους φοιτητές γνώσεις σχετικά με την οργάνωση και δομή των σύγχρονων ΜΕΘ,
τις βασικές αρχές λειτουργίας τους και τις σύγχρονες
εξελίξεις τους. Διδάσκονται, με θεωρητικό και πρακτικό
τρόπο μέσω προσομοιώσεων, οι τρέχουσες κατευθυντήριες οδηγίες στον χώρο της Εντατικής Θεραπείας
ενήλικων ασθενών, που αφορούν στην αναπνευστική
ανεπάρκεια, τον επεμβατικό και μη επεμβατικό αερισμό,
μεθόδους παρακολούθησης (monitoring), κυματομορφές (waveforms), σηπτική καταπληξία, οξεία νεφρική
βλάβη, οξεία ηπατική ανεπάρκεια, παθοφυσιολογία συστημάτων και μηχανικοί τρόποι υποκατάστασης οργανι-
κών ανεπαρκειών, καθώς και υπερηχοτομογραφία στη
ΜΕΘ. Επιπλέον προσεγγίζονται ευαίσθητες θεματικές
στη διαχείρισή τους, όπως υποστήριξη στο τέλος της
ζωής, εγκεφαλικός θάνατος και δωρεά οργάνων.
Μάθημα «Ιδιαιτερότητες στην Εντατική Θεραπεία» 10 ECTS
Το μάθημα αυτό αφορά ιδιαιτερότητες που προκύπτουν εντός του χώρου της ΜΕΘ, όπως αναδυόμενες
λοιμώξεις και επιδημίες-πανδημίες, νοσοκομειακές λοιμώξεις, μηχανική υποστήριξη κυκλοφορικού και βημα-
τοδότηση, επεμβατική ακτινολογία, επείγοντα γαστρεντερολογικά στα παιδιά, περιεγχειρητικά συμβάματα
για ασθενείς που χρήζουν χειρουργικής παρέμβασης,
τεχνητή νοημοσύνη και ΜΕΘ, περιβαλλοντικές διαστάσεις και προσαρμοστικότητα της ΜΕΘ (Green ICU), οι
ΜΕΘ σε περιόδους επιδημιών-πανδημιών, καθώς και
συναφή θέματα γενετικής, μεταβολικών νοσημάτων
και ανοσολογίας.
Το αντικείμενο του Προγράμματος είναι ευρύτερο
περιλαμβάνοντας, πλην της Εντατικής, και άλλα κρίσιμα πεδία Ανθρώπινων Παραγόντων, Επικοινωνίας, και
Ψυχολογίας, έτσι ώστε οι απόφοιτοι να έχουν σφαιρική
θεώρηση του πεδίου.
Γ’ Εξάμηνο
Το τρίτο (γ’) εξάμηνο αφορά στη διεξαγωγή της Μεταπτυχιακής Διπλωματικής Εργασίας, η οποία πλαισι-
ώνεται επιπλέον με τακτικές και προγραμματισμένες
συναντήσεις με τους ΜΦ, οι οποίες οργανώνονται με
ευθύνη των υπεύθυνων Καθηγητών του τρίτου εξαμήνου. Η παρουσία των ΜΦ θεωρείται υποχρεωτική και
απαραίτητη. Οι συναντήσεις αυτές δύναται να γίνουν
δια ζώσης ή εξ’ αποστάσεως και αφορούν στην παρακολούθηση, υποστήριξη και καθοδήγηση της διαδικασίας
προόδου και εξέλιξης της εκπόνησης της Μεταπτυχιακής
Διπλωματικής Εργασίας.
Οι μορφές διδασκαλίας (εκπαιδευτική διαδικασία) που
θα ακολουθούνται είναι οι εξής:
Α. Διαλέξεις από ένα διδάσκοντα με εποπτικό τρόπο
και διαδραστική διαδικασία (συμμετοχή διδασκομένων).
Β. «Σταθμοί δεξιοτήτων», οι οποίες αποσκοπούν στην
πρακτική εξάσκηση των μεταπτυχιακών φοιτητών σε
χειρισμούς υποστήριξης της ζωής σε επείγουσες καταστάσεις πάνω σε ειδικά προπλάσματα, εκπαιδευτικά μη-
χανήματα και εξοπλισμούς καθώς και νεότερες τεχνικές
και μεθόδους που εφαρμόζονται στις ΜΕΘ.
Γ. «Φροντιστήρια», τα οποία αποσκοπούν, μέσα από
κλειστές ομάδες με Interactive μεθόδους συζήτησης
(ανάδραση), στην εξοικείωση και ευαισθητοποίηση των
μεταπτυχιακών φοιτητών σε δύσκολα ή εξειδικευμένα
θέματα μέσω προσομοιωτικών δραστηριοτήτων, όπως
παρουσίασης περιστατικών, βίντεο-προβολών σχετικών
με κλινικές εικόνες ή εφαρμογές και καταγραφή κατευθυντηρίων οδηγιών.
Δ. «Σενάρια - Πρακτικές Ασκήσεις - Κλινικές προσομοιώσεις», οι οποίες αποσκοπούν στην εξοικείωση των
μεταπτυχιακών φοιτητών με την αλληλο-σύνδεση των
θεωρητικών και πρακτικών γνώσεων σε εικονικά σενάρια κλινικής εφαρμογής.
Ε. Μικρές εργασίες που ετοιμάζονται και παρουσιάζονται από τους ίδιους τους ΜΦ.
Τροποποίηση του προγράμματος των μαθημάτων,
ανακατανομή μαθημάτων μεταξύ των εξαμήνων, ορισμός ή τροποποίηση των πιστωτικών μονάδων (ECTS)
ανά μάθημα καθώς και προσθήκη μαθημάτων, μπορεί
να επέλθει με αποφάσεις των αρμοδίων οργάνων.
Ως Γλώσσα του Προγράμματος στη διδασκαλία ορίζεται η ελληνική. Ως Γλώσσα συγγραφής της Μεταπτυ-
χιακής Διπλωματικής Εργασίας ορίζεται η ελληνική ή η
αγγλική.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
Βαθμολογία μαθημάτων - εργαστηρίων - εργασιών και
Βαθμολογική κλίμακα
Ο Μ.Φ. βαθμολογείται με την κλίμακα του 1 έως 10 με
βαθμό προβιβάσιμο το 5.0.
Επανεξέταση μαθημάτων (σε περίπτωση αποτυχίας)
Σε περίπτωση αποτυχίας στις εξετάσεις ο/η ΜΦ έχει τη
δυνατότητα να εξεταστεί άλλη μία φορά. Σε περίπτωση
δεύτερης αποτυχίας ο ΜΦ εξετάζεται, κατόπιν αιτήσεώς του, από τριμελή επιτροπή μελών ΔΕΠ της Ιατρικής
Σχολής τα οποία έχουν ίδιο ή συναφές γνωστικό αντικείμενο με το εξεταζόμενο μάθημα και ορίζονται από
τη Συνέλευση της Ιατρικής Σχολής. Από την επιτροπή
αυτή αποκλείεται ο διδάσκων του μαθήματος. Σε περίπτωση τρίτης αποτυχίας στις εξετάσεις, η ΣΕ εισηγείται
στη Συνέλευση της Ιατρικής Σχολής τη μη συνέχιση των
σπουδών του/της ΜΦ.
Μεταπτυχιακή Διπλωματική Εργασία (ΜΔΕ)
Ο/Η ΜΦ έχει δικαίωμα υποβολής πρότασης θέματος
Μ.Δ.Ε. εφόσον έχει ολοκληρώσει με επιτυχία τα μαθήματα του α’ και β’ εξαμήνου που ορίζονται στον εσωτε-
ρικό Κανονισμό του Προγράμματος. Ο/Η ΜΦ υποβάλλει
στη Γραμματεία του Προγράμματος μέχρι τα τέλη του β’
εξαμήνου αίτηση προς τη Συντονιστική Επιτροπή, στην
οποία αναγράφεται: Ο προτεινόμενος τίτλος της ΜΔΕ, η
περίληψη του ερευνητικού πρωτοκόλλου, ο προτεινόμενος επιβλέπων καθηγητής/τρια καθώς και τα υπόλοιπα
μέλη της Τριμελούς Εξεταστικής Επιτροπής τα οποία
έχουν την ίδια ή συναφή επιστημονική ειδικότητα με το
γνωστικό αντικείμενο του Προγράμματος.
Το θέμα της ΜΔΕ και η Τριμελής Επιτροπή εγκρίνονται
από τη Συνέλευση της Ιατρικής Σχολής, έπειτα από τεκμηριωμένη εισήγηση για τη συνάφεια του αντικειμένου
της Μ.Δ.Ε με το περιεχόμενο σπουδών του Προγράμματος και την επιστημονική ειδικότητα των μελών της
Τριμελούς Επιτροπής. Ρόλος της Τριμελούς Εξεταστικής
Επιτροπής, και κυρίως του Επιβλέποντα, είναι η παρακολούθηση, η υποστήριξη και η καθοδήγηση του/της ΜΦ
κατά τη διάρκεια του Γ’ εξαμήνου, και η τελική αξιολόγηση της Μεταπτυχιακής Διπλωματικής Εργασίας κατά
την ολοκλήρωσή της.
Στην περίπτωση που ΜΦ δεν καταθέτει την αίτηση μέχρι τα τέλη του β’ εξαμήνου, η Συνέλευση της Ιατρικής
Σχολής ορίζει τον Επιβλέποντα Καθηγητή, ο οποίος είναι
μέλος του Προγράμματος, καθώς και τα άλλα δύο μέλη
της Τριμελούς Εξεταστικής Επιτροπής, τα οποία στην συνέχεια σε συνεννόηση με τον φοιτητή θα ορίσουν το θέμα.
Επίβλεψη Μεταπτυχιακών Διπλωματικών Εργασιών
Η επίβλεψη των μεταπτυχιακών εργασιών γίνεται σύμφωνα με την κείμενη νομοθεσία και τις διατάξεις του
Κανονισμού Μεταπτυχιακών Σπουδών του Πανεπιστημίου Κρήτης
Συγγραφή της Μεταπτυχιακής Διπλωματικής Εργασίας
Η Μεταπτυχιακή Διπλωματική Εργασία πρέπει να είναι
διαρθρωμένη κατά τα πρότυπα των επιστημονικών μονογραφιών και μελετών. Η συγγραφή πραγματοποιείται
είτε εξ’ ολοκλήρου στην Ελληνική γλώσσα και περιέχει
εκτενή περίληψη στην Αγγλική (τουλάχιστον 2 σελίδες)
ή εξ’ ολοκλήρου στην Αγγλική γλώσσα και περιέχει εκτενή περίληψη στην Ελληνική. Η ΜΔΕ θα πρέπει να έχει
συγκεκριμένη δομή (Γενικό και Ειδικό Μέρος) και κάθε
τμήμα αυτής να αναλύεται επαρκώς με αντίστοιχες βιβλιογραφικές αναφορές (ώστε να αποφευχθούν φαι-
νόμενα λογοκλοπής). Επίσης, στις πρώτες σελίδες της
εργασίας ο/η ΜΦ πρέπει να δηλώνει ότι η εργασία αυτή
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
Για τη συγγραφή συστήνεται να περιλαμβάνονται τα
ακόλουθα με την παρακάτω σειρά: Εξώφυλλο με συγκεκριμένο format και το logo του Προγράμματος στα
Ελληνικά και Αγγλικά, Πρόλογος - ευχαριστίες (ιδίως
στους επιβλέποντες), αφιερώσεις (προαιρετικά), Πίνακας περιεχομένων, Περίληψη στα Ελληνικά, Περίληψη
στα Αγγλικά, Γενικό Μέρος Εισαγωγή-κυρίως κείμενο
(κατανομή κατά κεφάλαια, υποκεφάλαια), Ειδικό Μέρος
Σκοπός, Μεθοδολογία, Αποτελέσματα, Συζήτηση, Συμπεράσματα, Βιβλιογραφία (Vancouver με αυτοματο-
ποιημένο σύστημα εισαγωγής Zotero), Παραρτήματα.
Ενδείκνυται μέγεθος από 13.000-17.000 λέξεις, γραμματοσειρά Calibri 11, και μεσοδιάστημα 1,5.
Ενθαρρύνεται η χρήση πινάκων, γραφημάτων και εικόνων.
Το κείμενο πρέπει να πληροί τις προδιαγραφές και τη
δομή μιας επιστημονικής εργασίας, δηλαδή να περιλαμβάνει περιγραφή του θέματος της εργασίας, περιγραφή
των πορισμάτων - αποτελεσμάτων της εργασίας, τη μεθοδολογία, παραδοχές, βιβλιογραφία και άλλα τυχόν
αναγκαία υποστηρικτικά ή επεξηγηματικά στοιχεία
(αναγκαία σχήματα, διαγράμματα, φωτογραφίες εικόνες κ.λπ.).
Η δομή και μορφολογία του τελικού κειμένου και των
δημόσιων παρουσιάσεων της ΜΔΕ περιγράφονται και
επεξηγούνται με ακρίβεια στον κανονισμό και τον οδηγό
σπουδών του Προγράμματος.
Παρουσίαση και ολοκλήρωση της Μεταπτυχιακής Διπλωματικής Εργασίας (ΜΔΕ)
Μετά την εκπόνηση της ΜΔΕ στο Γ’ εξάμηνο σπουδών,
ο/η ΜΦ υποβάλλει στον Επιβλέποντα και στα άλλα δύο
μέλη της Τριμελούς Εξεταστικής Επιτροπής αντίγραφα
της τελικής ΜΔΕ.
Εφόσον διατυπωθεί θετική κρίση από την Τριμελή
Εξεταστική Επιτροπή, ορίζεται από τη Συνέλευση της
Ιατρικής Σχολής η ημερομηνία και ο τόπος της δημόσιας
υποστήριξης και αξιολόγησης της ΜΔΕ.
Μετά την παρουσίαση - υποστήριξη της ΜΔΕ, η Τριμελής Εξεταστική Επιτροπή συντάσσει και υπογράφει
πρακτικό Δημόσιας Παρουσίασης της ΜΔΕ στο οποίο
αναγράφονται τυχόν παρατηρήσεις ή σχόλια καθώς και
ο τελικός βαθμός της εργασίας.
Στην περίπτωση αρνητικής κρίσης, υπάρχει η δυνατότητα εκ νέου υποβολής της ΜΔΕ μέχρι και 2 ακαδημαϊκά
εξάμηνα μετά το τέλος του Γ’ εξαμήνου, αφού βελτιώσει
την εργασία ο/η ΜΦ, σύμφωνα με τις παρατηρήσεις της
Τριμελούς Εξεταστικής Επιτροπής. Σε περίπτωση αρνητικής κρίσης μετά την παρέλευση του προαναφερθέντος
χρόνου, η Σ.Ε. εισηγείται στη Συνέλευση της Ιατρικής
Σχολής τον αποκλεισμό του/της ΜΦ από τη χορήγηση
του Διπλώματος Μεταπτυχιακών Σπουδών και τη διαγραφή του/της από το Πρόγραμμα.
Το τελικό πλήρες αντίγραφο της ΜΔΕ υποβάλλεται,
μετά την αποδοχή της, στη βιβλιοθήκη του Π.Κ. σε έντυπη και ηλεκτρονική μορφή καθώς και σε έντυπη μορφή
το αρχείο που διατηρείται στην Ιατρική Σχολή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
Για τα πνευματικά δικαιώματα επί της ΜΔΕ ισχύουν
όσα ορίζονται στον Κανονισμό Μεταπτυχιακών Σπουδών του Π.Κ. και στην κείμενη νομοθεσία.
Αξιολόγηση των Μεταπτυχιακών Φοιτητών
Η αξιολόγηση των μεταπτυχιακών φοιτητών γίνεται με
βαθμολογική κλίμακα η οποία έχει ως εξής:
- Άριστα: από 8,50 έως 10
- Λίαν Καλώς: από 6,50 έως 8,49
- Καλώς: από 5 έως 6,49
Η αξιολόγηση της επίδοσης των ΜΦ γίνεται ανά εξάμηνο σπουδών.
Ο βαθμός πτυχίου υπολογίζεται με βάση το μέσο όρο
της βαθμολογίας των επιμέρους μαθημάτων και της Μεταπτυχιακής Διπλωματικής Εργασίας, ανάλογα με τον
συντελεστή βαρύτητας (ECTS) που αντιστοιχεί σε καθένα
από αυτά (σταθμισμένος μέσος όρος).
Αναστολή/παράταση φοίτησης
Οι ΜΦ έχουν δικαίωμα να ζητήσουν, με αίτησή τους,
αναστολή/παράταση φοίτησης. Η αναστολή/παράταση
φοίτησης εγκρίνεται, μετά από εισήγηση της Σ.Ε., από
τη Συνέλευση της Ιατρικής Σχολής για αποδεδειγμένα
σοβαρούς λόγους και μόνο μια φορά για ένα ακαδημαϊκό
έτος. Αναστολή/παράταση φοίτησης περισσότερο από
ένα ακαδημαϊκό έτος, μπορεί να χορηγηθεί μόνο σε περιπτώσεις παρατεταμένης ασθένειας, που πιστοποιείται
από δημόσιο φορέα.
Οι ΜΦ που έχουν λάβει αναστολή σπουδών, δεν έχουν
τη φοιτητική ιδιότητα καθ’ όλο το χρονικό διάστημα της
διακοπής των σπουδών τους. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Η αναστολή/παράταση σπουδών δύναται να λήξει
νωρίτερα από το προβλεπόμενο διάστημα μετά από
σχετική αιτιολογημένη αίτηση πρόωρης διακοπής της
αναστολής σπουδών.
Επανέναρξη φοίτησης μετά από την αναστολή φοίτησης
ΟΜΦ που θα συνεχίσει τη φοίτησή του είναι υποχρεωμένος να παρακολουθήσει όλα τα μαθήματα, σεμινάρια,
κ.λ.π., στα οποία δεν είχε αξιολογηθεί επιτυχώς πριν από
τη αναστολή της φοίτησής του. ΜΦ που επανέρχεται
μετά από αναστολή φοίτησης, εξακολουθεί να υπάγεται
στο καθεστώς φοίτησης του έτους εγγραφής του.
Διαγραφή μεταπτυχιακών φοιτητών
Η Σ.Ε δύναται με αιτιολογημένη εισήγηση να προτείνει
προς τη Συνέλευση της Ιατρικής Σχολής τη διαγραφή
ΜΦ. Λόγοι διαγραφής είναι οι παρακάτω:
α) Αίτηση του/της ΜΦ,
β) το υψηλό ποσοστό απουσιών και η ανεπαρκής επίδοση στα μαθήματα του Προγράμματος,
γ) η συμπεριφορά που προσβάλλει την ακαδημαϊκή
δεοντολογία κατά την κείμενη νομοθεσία ή κατά τον
κώδικα δεοντολογίας.
Άρθρο 6
Υποχρεώσεις και Δικαιώματα
Μεταπτυχιακών Φοιτητών
Υποχρεώσεις Μεταπτυχιακών Φοιτητών
Κάθε υποψήφιος ΜΦ, πριν εγγραφεί στο Πρόγραμμα,
πρέπει να λαμβάνει γνώση του Κανονισμού Λειτουργίας του Προγράμματος και να αποδέχεται τους κανόνες
λειτουργίας του. Η αποδοχή του Κανονισμού συνιστά
βασική προϋπόθεση για την απόκτηση και διατήρηση
της ιδιότητας του ΜΦ. Οι υποψήφιοι ΜΦ εγγράφονται
και συμμετέχουν στο Πρόγραμμα υπό τους προβλεπόμενους όρους και τις προϋποθέσεις.
1. Γενικές υποχρεώσεις ΜΦ
Οι ΜΦ έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να υποβάλλουν στη Γραμματεία, πριν την αξιολόγηση της μεταπτυχιακής διπλωματικής τους εργασίας,
υπεύθυνη δήλωση ότι η εργασία αυτή δεν αποτελεί
προϊόν λογοκλοπής ούτε στο σύνολο ούτε σε επιμέρους
τμήματα αυτής.
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του
Προγράμματος, του Π.Κ., καθώς και την ακαδημαϊκή
δεοντολογία.
Δικαιώματα Μεταπτυχιακών Φοιτητών
Οι ΜΦ δικαιούνται τις παροχές που ορίζονται από την
κείμενη νομοθεσία σε συνδυασμό με τις ισχύουσες κάθε
φορά προϋποθέσεις και κριτήρια που ορίζει το Πανεπιστήμιο Κρήτης.
Οι ΜΦ έχουν δικαίωμα: στη χρήση των εγκαταστάσεων
και των μέσων του Ιδρύματος, στην απρόσκοπτη πρόσβαση στη βιβλιοθήκη του Ιδρύματος με την επίδειξη
της φοιτητικής τους ταυτότητας και τους ειδικότερους
κανόνες που προβλέπονται, στη χρήση των ψηφιακών
υπηρεσιών και βάσεων δεδομένων για την υποστήριξη των διδακτικών και ερευνητικών τους αναγκών, στη
χρήση των εργαστηρίων και των κλινικών, τηρώντας
τους προβλεπόμενους από τους οικείους κανονισμούς
κανόνες ασφαλείας, καλής χρήσης των επιστημονικών
οργάνων και εν γένει των εγκαταστάσεων, καθώς και
τους κανόνες δημόσιας υγείας.
Ακαδημαϊκοί σύμβουλοι
Η Σ.Ε. του Προγράμματος ορίζει κατά την έναρξη των
σπουδών των ΜΦ και ανάλογα με τον αριθμό των ΜΦ
ακαδημαϊκούς συμβούλους.
Έργο του/της ακαδημαϊκού συμβούλου είναι η καθοδήγηση και η παροχή κατευθύνσεων και συμβουλών
στους ΜΦ για την πρόοδο και την επιτυχή ολοκλήρωση
των σπουδών τους. Οι υπηρεσίες του/της συμβούλου
έχουν αμιγώς συμβουλευτικό χαρακτήρα και δεν υποχρεώνουν τους ΜΦ στους οποίους παρέχονται.
Υποτροφίες Αριστείας
Δύναται να απονέμεται μία (1) υποτροφία αριστείας
στους ΜΦ για το σύνολο των σπουδών τους στο Πρόγραμμα, ανάλογα με το διαθέσιμο ταμειακό υπόλοιπο
του Προγράμματος.
Αναλυτικές προϋποθέσεις αριστείας υποτροφίας:
α) Ο/η ΜΦ να έχει τον υψηλότερο Μ.Ο. βαθμολογίας
μετά την ολοκλήρωση και των τριών (3) εξαμήνων σπουδών του Προγράμματος ο οποίος πρέπει να ανήκει στη
βαθμολογική κλίμακα αριστείας (8,5-10),
β) ο/η ΜΦ να έχει ολοκληρώσει τις σπουδές του/της
στην κανονική διάρκεια σπουδών του Προγράμματος
(3 ακαδημαϊκά εξάμηνα),
γ) ο/η ΜΦ να μην λαμβάνει υποτροφία από άλλη πηγή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
Διαδικασία χορήγησης υποτροφιών αριστείας
Μετά από εισήγηση από τη Συντονιστική Επιτροπή του
Προγράμματος, και εφόσον υπάρχει ταμειακό υπόλοιπο,
προκηρύσσεται πρόσκληση υποβολής αιτήσεως για τη
χορήγηση υποτροφίας. Οι υποψήφιοι/ες οφείλουν να
συμπληρώσουν όλα τα υποχρεωτικά πεδία της αίτησης
με τα απαιτούμενα κατά περίπτωση δικαιολογητικά και
να τα υποβάλλουν στην Γραμματεία του Προγράμματος
εντός των αποκλειστικών στις ημερολογιακές προθεσμίες που ορίζονται στην Πρόσκληση. Η αίτηση επέχει θέση
Υπεύθυνης Δήλωσης του ν. 1599/1986.
Η Σ.Ε. αξιολογεί και κατατάσσει τις υποψηφιότητες
βάσει των αντίστοιχων κριτηρίων που έχουν οριστεί
και εισηγείται τον κατάλογο ονομάτων των υποψηφίων προς τη Συνέλευση της Ιατρικής Σχολής. Μετά την
έγκριση του παραπάνω καταλόγου ανακοινώνεται από
την Γραμματεία του Προγράμματος μέσω ηλεκτρονικής
αλληλογραφίας σε όσους/όσες αιτήθηκαν υποτροφία
το αποτέλεσμα της αίτησης τους (αποδοχή/απόρριψη).
Οι υποψήφιοι/ιες μπορούν εντός αποκλειστικής προθεσμίας 5 ημερών να καταθέσουν αιτιολογημένη ένστα-
ση η οποία θα εξεταστεί από την Επιτροπή Ενστάσεων.
Σε περίπτωση ισοβαθμίας το ποσό της υποτροφίας
θα κατανέμεται εξίσου σε όλους τους ισοβαθμήσαντες.
Άρθρο 7
Διδάσκοντες
Το διδακτικό έργο του Προγράμματος ανατίθεται σε
κατηγορίες διδασκόντων σύμφωνα με την κείμενη νομοθεσία και τον κανονισμό μεταπτυχιακών σπουδών του
Πανεπιστημίου Κρήτης.
Άρθρο 8
Πηγές Χρηματοδότησης - Τέλη Φοίτησης
Πηγές Χρηματοδότησης
Η λειτουργία του Προγράμματος είναι δυνατόν να
χρηματοδοτείται από:
α) Τέλη φοίτησης,
β) Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. Α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα,
γ) Πόρους από ερευνητικά έργα ή προγράμματα,
δ) Ίδιους πόρους του Πανεπιστημίου Κρήτης,
ε) τον κρατικό προϋπολογισμό ή το πρόγραμμα δημοσίων επενδύσεων,
Τέλη Φοίτησης
Οι ΜΦ υποχρεούνται στην καταβολή των τελών ύψους
3.800 ευρώ για το σύνολο σπουδών του Προγράμματος.
Η καταβολή των τελών φοίτησης γίνεται στον Ειδικό
Λογαριασμό Κονδυλίων Έρευνας (Ε.Λ.Κ.Ε.) του ΠΚ., ο
οποίος είναι αρμόδιος για τη διαχείρισή τους.
Η καταβολή των τελών φοίτησης πραγματοποιείται σε
έξι (6) δόσεις ανά δύο μήνες, ως εξής:
- 1η δόση/για την κατοχύρωση της θέσης και εγγραφή
στο ΠΜΣ: 800 €
- 2η δόση: 600 €
- 3η δόση: 600 €
- 4η δόση: 600 €
- 5η δόση: 600 €
- 6η δόση: 600 €
Οι ΜΦ οφείλουν να έχουν εξοφλήσει όλες τις οικονομικές τους υποχρεώσεις πριν την χορήγηση βεβαίωσης
ολοκλήρωσης σπουδών και την απονομή του Διπλώματος Μεταπτυχιακών Σπουδών.
Επίσης το Πρόγραμμα Μεταπτυχιακών Σπουδών παρέχει τη δυνατότητα απαλλαγής τελών φοίτησης σύμφωνα
με την ισχύουσα νομοθεσία.
Άρθρο 9
Αξιολόγηση του Προγράμματος
Η ετήσια εσωτερική αξιολόγηση του Προγράμματος
γίνεται σε συνεργασία με τη ΜΟ.ΔΙ.Π. του Πανεπιστημίου
Κρήτης στο πλαίσιο της εσωτερικής αξιολόγησης της
ακαδημαϊκής μονάδας στην οποία ανήκει και σύμφωνα
με την αντίστοιχη διεργασία του εσωτερικού Συστήματος Διασφάλισης Ποιότητας του Ιδρύματος.
Η εξωτερική αξιολόγηση του Προγράμματος διενεργείται σε συνεργασία με την ΜΟΔΙΠ στο πλαίσιο της πι-
στοποίησής του σύμφωνα με την προβλεπόμενη από
την ΕΘ.Α.Α.Ε διαδικασία.
Άρθρο 10
Επιστημονική Έρευνα - Δημοσίευση Ερευνητικών
Εργασιών - Λογοκλοπή
Επιστημονική Έρευνα - Δημοσίευση Ερευνητικών Εργασιών
Για την Επιστημονική Έρευνα και τη Δημοσίευση Ερευνητικών Εργασιών ισχύουν όσα ορίζονται στον Κανονι-
σμό Μεταπτυχιακών Σπουδών του Π.Κ. και στην κείμενη
νομοθεσία.
Λογοκλοπή
Η λογοκλοπή θεωρείται σοβαρό ακαδημαϊκό παράπτωμα, το οποίο έχει ακόμα και ποινικές συνέπειες. Λο-
γοκλοπή θεωρείται η αντιγραφή δημοσιευμένης εργασίας ή τμημάτων της κάποιου/ας άλλου/ης, καθώς και η
αξιοποίηση εργασίας άλλου/ης χωρίς τις βιβλιογραφικές
αναφορές, σύμφωνα με την επιστημονική δεοντολογία.
Οι ΜΦ είναι υποχρεωμένοι να καταθέσουν στην Τριμελή Εξεταστική Επιτροπή την τελική μορφή της ΜΔΕ
15 ημέρες πριν την τελική υποστήριξή της για έλεγχο
λογοκλοπής. Η λογοκλοπή τεκμηριώνεται μέσω λογισμικών ανίχνευσής της που παρέχονται από το Πανεπι-
στήμιο Κρήτης. Σε περίπτωση εντοπισμού λογοκλοπής
ή χρήσης εργασιών που αντιβαίνουν στις αρχές της επιστημονικής δεοντολογίας περί πνευματικής ιδιοκτησίας,
ισχύουν όσα ορίζονται στον κανονισμό μεταπτυχιακών
σπουδών του Πανεπιστημίου Κρήτης.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 25 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1046/13.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201046.pdf | Tokens: 49454]